Izziņa par atzinumos sniegtajiem iebildumiem

|  |
| --- |
| **par rīkojuma “Par sabiedrības ar ierobežotu atbildību “Aknīstes psihoneiroloģiskā slimnīca” stratēģisko mērķi” projektu** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 23.05.2019. |
|  |  |
| Saskaņošanas dalībnieki | Finanšu ministrija, Tieslietu ministrija, Pārresoru koordinācijas centrs |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Pārresoru koordinācijas centrs |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. **MK rīkojuma projekta anotācija**
 | **Pārresoru koordinācijas centrs**1. Atbilstoši publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 1.panta pirmās daļas 18.punktam vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Anotācijā pieminētais plānošanas dokuments – konceptuālais ziņojums “Par veselības aprūpes sistēmas reformu”, kas apstiprināts ar Ministru kabineta 2017.gada 7.augusta rīkojumu Nr.394, neietver pasākumus, kurus jāīsteno valsts sabiedrībai ar ierobežotu atbildību “Aknīstes psihoneiroloģiskā slimnīca” (turpmāk – APNS). Savukārt 2016.gada 20.decembra informatīvajā ziņojumā “Par sistēmiski svarīgo ārstniecības iestāžu kartējumu un attīstības reformu” APNS ir iekļauta kategorijā “Slimnīcas, kurās sniedz specializētos stacionāros pakalpojumus”, taču nav izdalīti konkrēti pasākumi, kurus savā darbības jomā īstenotu APNS. Informatīvajā ziņojumā secināts, ka (33.lpp.) “Saistībā ar tendencēm psihiatrijas jomā būtiska loma ir sabiedrības aizspriedumu mazināšanai pret cilvēkiem ar psihiskiem traucējumiem, kā arī ambulatoro psihiatrijas pakalpojumu attīstīšana, jo psihisko un uzvedības traucējumu ārstēšanā joprojām ir liels stacionārā sniegto pakalpojumu īpatsvars”. No abiem anotācijā minētajiem dokumentiem nav skaidri izsecināmi APNS uzdevumi nākotnē un attiecīgi projektā piedāvātā vispārējā stratēģiskā mērķa formulējuma pamatojums. Lūdzam papildināt projekta anotāciju ar informāciju par plānošanas dokumentiem sabiedrības garīgās veselības jomā, ja tādi ir, kā arī ar informāciju par APNS sniegtajiem un attīstībā esošiem vai plānotiem pakalpojumiem. Ievērojot minēto, lūdzam izvērst anotācijā apsvērumus, kas pamato APNS vispārējā stratēģiskā mērķa aktualizāciju piedāvātajā redakcijā. | **Ņemts vērā**Skatīt papildinātu Anotāciju. Psihiatrijas jomā virkne pasākumu paredzēti Psihiskās veselības aprūpes pieejamības uzlabošanas plānā 2019.-2020.gadam, kas šobrīd ir starpinstitūciju saskaņošanā un tiks virzīts izskatīšanai Ministru kabinetā. | **1.** **Precizēta MK rīkojuma projekta anotācija**Kapitālsabiedrība specializējas ilgstoši psihiski slimojošu, terapeitiski rezistentu pacientu ilgstošā psihiatriskā ārstēšanā stacionārā, t.sk. pēc tiesas lēmuma, sniedzot augsti kvalificētu un profesionālu, uz pacientu vispārēju apmierinātību orientētu psihiatrisko palīdzību, kas tiek īstenots Nacionālā veselības dienesta tāmes finansējuma un pašu saimniecisko ieņēmumu ietvaros.Ar Ministru kabineta 2008.gada 6.augusta rīkojumu Nr.468 tika apstiprinātas Pamatnostādnes “Iedzīvotāju garīgās veselības uzlabošana 2009.-2014.gadā” ar mērķi nodrošināt iedzīvotājiem kvalitatīvu un viņu vajadzībām atbilstošu psihiskās veselības aprūpi. Psihiskās veselības komponentes būtiskā nozīme labas indivīda un sabiedrības veselības nodrošināšanā ir uzsvērta Sabiedrības veselības pamatnostādnēs 2014.–2020.gadam, kuras apstiprinātas Ministru kabineta 2014.gada 14.oktobra rīkojums Nr.589 . 2017.gadā publicētajā konceptuālajā ziņojumā “Par veselības aprūpes sistēmas reformu” tika iekļauti pasākumi, kas vērsti uz psihiskās veselības pieejamību, veicināšanu un profilaksi. Uzsākto aktivitāšu pēctecība psihiskās veselības jomā un psihiskās veselības aprūpes pakalpojumu turpmākā attīstība tiks nodrošināta Psihiskās veselības aprūpes pieejamības uzlabošanas plāna 2019.-2020.gadam pasākumos. |
| 2. | 2. Lai sasniegtu stratēģisko mērķi kapitālsabiedrībai ir izvirzīti trīs nefinanšu mērķi:- uzlabot veselības aprūpes pakalpojumu pieejamību;- nodrošināt efektivitāti veselības aprūpes pakalpojumu plānošanā un sniegšanā;- nodrošināt kvalitatīvu veselības aprūpes pakalpojumu sniegšanuun viens finanšu mērķis - nodrošināt finansiāli stabilu uzņēmuma darbību. | **Pārresoru koordinācijas centrs**2. Projekta anotācijā ir izvirzīti APNS finanšu un nefinanšu mērķi, kas sekmētu vispārējā stratēģiskā mērķa sasniegšanu. Vēršam uzmanību, ka finanšu un nefinanšu mērķus izvirza kapitālsabiedrības vidēja termiņa darbības stratēģijas izstrādes gaitā un tie ir izteikti ar konkrētiem izmērāmiem rādītājiem, kas ir saistīti un raksturo attiecīgās kapitālsabiedrības darbības specifiku un finanšu stāvokli. Saskaņā ar Kapitālsabiedrību pārvaldības likuma 1.panta pirmās daļas 16.punktu nefinanšu mērķi ir kapitālsabiedrības mērķi, kas izriet no kapitālsabiedrībai noteiktā vispārējā stratēģiskā mērķa, tiesību aktiem un politikas plānošanas dokumentiem un ir saistīti ar publiskai personai noteikto funkciju izpildes nodrošināšanu. Savukārt atbilstoši Kapitālsabiedrību pārvaldības likuma 1.panta pirmās daļas 17.punktam finanšu mērķi ir kapitālsabiedrības mērķi, kas saistīti ar tās finanšu darbības stāvokli (tai skaitā rentabilitāte, kapitāla struktūra, apgrozījums, dividendes un peļņa). PKC ieskatā nav nepieciešamības anotācijā izvirzīt kapitālsabiedrības finanšu un nefinanšu mērķus, jo tos var noteikt arī APNS vidēja termiņa darbības stratēģijas izstrādes procesā, ņemot vērā iepriekš minēto. | **Ņemts vērā**Anotācijā dzēsta informācija par kapitālsabiedrības finanšu un nefinanšu mērķiem. Attiecīgā informācija tiks iekļauta kapitālsabiedrības vidēja termiņa darbības stratēģijā 2019.-2021.gadam. | **Svītrots** |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Konstantīns Karpovs

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Kapitālsabiedrību un investīciju uzraudzības nodaļas vecākais referents |
| (amats) |
| Tālrunis 67876036; fakss 67876002 |
| (tālruņa un faksa numurs) |
| Konstantins.Karpovs@vm.gov.lv |
| (e-pasta adrese) |